b'\n_START_ARTICLE_\n\xc5\xa0ahname\n_START_PARAGRAPH_\n\xc5\xa0ahname (perzijsko \xd8\xb4\xd8\xa7\xd9\x87\xd9\x86\xd8\xa7\xd9\x85\xd9\x87 , dobesedno\xc2\xa0\xc2\xbbKnjiga kraljev\xc2\xab) je obse\xc5\xbeen juna\xc5\xa1ki ep, ki ga je okoli leta 1000 n. \xc5\xa1t. napisal perzijski pesnik Firduzi. Ep, ki vsebuje 60.000 stihov je za\xc4\x8del pisati pesnik Dakiki, ki pa je bil po vsega 1000 napisanih stihih ubit. Njegovo delo je dokon\xc4\x8dal Firduzi, ki je s pisanjem za\xc4\x8del leta 977, ep pa je kon\xc4\x8dal 8. marca 1010. Pripoveduje zgodbo o mitski in dejanski zgodovini Irana od stvarjenja sveta do muslimanskega zavzetja Perzije v 7. stoletju. Poleg zgodovinskih dogodkov izpri\xc4\x8duje kulturne vrednote, vero (Zaratustrstvo) in nacionalni \xc4\x8dut anti\xc4\x8dnih Perzijcev. Pomemben je tudi, ker je napisan v skoraj \xc4\x8disti perzij\xc5\xa1\xc4\x8dini brez izposojenk iz arab\xc5\xa1\xc4\x8dine, zato je igral klju\xc4\x8dno vlogo pri o\xc4\x8di\xc5\xa1\xc4\x8denju jezika arabskega vpliva._NEWLINE_Glavni lik epa je mitolo\xc5\xa1ki heroj Rustam, princ Zabulistana, ki se je boril v mnogih bitkah proti iranskim sovra\xc5\xbenikom Turancem._NEWLINE_Danes je \xc5\xa0ahname iranski narodni ep in temelj perzijske kulture in jezika v Iranu, Afganistanu in Tad\xc5\xbeikistanu.'